Texte établi d’après B. [200] Postmodum, Hugo quidam miles Divionensem castrum habitans, partem suae hereditatis, quam in predicta villa Dienato habebat, cum consensu et laude uxoris suae Hildegardis et filii sui Humberti, dedit sancto Benigno ante domnum Brunonem* episcopum, multis clericis et laicis nobilibus astantibus. [264] Ac postmodum, in presentia successoris ejus, domni Lamberti* episcopi, quando capitis comam deposuit, reiteravit donationem ad altare sancti Benigni, coram multitudinem populi, dans ipsum patrimonium suum in jam dicta villa Dienato, vel ubicumque positum, cum servis et ancillis, cumque omnibus debitis consuetudinariis exigendis. Actum anno millesimo decimo septimo.